Offentligt byggeri i Syddanmark skal være bæredygtigt | Dit Vejle
– Sammen med BYG FYN-klyngen og de syddanske kommuner har Region Syddanmark muskelkræfterne til at gøre byggebranchen grønnere. Målet er, at offentlige bygninger skal produceres med mindst mulig klima- og ressourcemæssig belastning. Nu har vi et stærkt netværk, hvor vi kan samarbejde om nye og bæredygtige måder at producere, bygge og genbruge på. Jeg er overbevist om, at det offentlige partnerskab vil motivere bygherrer, rådgivere, entreprenører, indkøbere, leverandører og producenter i hele byggebranchen til at se på klima- og ressourceaftrykket i alle byggeriets faser og skabe nye innovative løsninger, der kan skubbe byggebranchen i en mere bæredygtig retning.
Vi skal alle hjælpe Danmark i mål med at reducere udledningen af klimagasser med 70 pct. i 2030, og bidrage til opfyldelsen af FN’s 17 verdensmål.
Region Syddanmark har netop vedtaget en ny regional udviklingsstrategi og har heri forpligtet sig til at nedbringe udledningen af CO2 både fra egen organisation og i hele regionen. Derudover vil regionen arbejde for at udbrede en cirkulær tankegang, hvor ressourcerne bruges mere effektivt, og hvor materialer produceres med øje for den mindst mulige klima- og miljømæssig belastning. Med netværket for offentligt bæredygtigt byggeri samler Region Syddanmark sammen med BYG FYN de offentlige aktører i Syddanmark om en fælles klimaindsats.
Karsten Uno Petersen (S), formand for Region Syddanmarks anlægs- og innovationsudvalg, telefon: 21 63 11 93
Dan Gørtz, de fynske kommuners repræsentant i BYG FYNs advisory board og formand Teknik, Miljø og Plan-udvalget i Assens Kommune, telefon: 21 70 95 42
Jesper Juhl Kristensen, afdelingschef Drift og Anlæg i Aabenraa Kommune, telefon: 21 54 19 04